Solidariteit-aansoek om appèl suksesvol - Solidariteit WêreldSolidariteit Wêreld
Tuis › Mediaverklarings › Solidariteit-aansoek om appèl suksesvol
Solidariteit-aansoek om appèl suksesvol
Maandag | 10 Februarie | 2020
Solidariteit teken appèl aan teen die uitspraak wat op 3 Desember 2019 in die gelykheidshof ten gunste van Black First Land First (BLF) gelewer is. Dit hou verband met die aanmerkings van hul woordvoerder, Lindsay Maasdorp, aangaande die Hoërskool Driehoek-tragedie waarin vier leerlinge dood is.
“Ons is verheug oor die uitspraak,” sê Anton van der Bijl, hoof van Arbeidsregdienste by Solidariteit. In wese bevestig dit dat ʼn ander hof moontlik tot ʼn ander gevolgtrekking kan kom.
Volgens hierdie uitspraak was hierdie aanmerkings rassisties, kras, onsensitief en barbaars en met opset gedoen om seer te maak, skade te berokken en rassehaat aan te hits. “Hierdie uitspraak lê die fondasie vir die strafregtelike klag wat deur Solidariteit gelê is om sodoende te verseker dat reg en geregtigheid sal geskied,” voer Van der Bijl aan.
“Die BLF se optrede is onverskoonbaar. Hulle maak uitsprake ter wille van goedkoop politieke punte wat bestaande trauma uitbuit en onherstelbare emosionele skade en smart veroorsaak. Ons sal toesien dat hulle die volle mag van die gereg ervaar,” sê Van der Bijl.
Die skokkende uitsprake van die BLF dra by tot ʼn uiters gepolariseerde samelewing waar tragedies vir goedkoop politiekery misbruik word. “Ons kan en sal dit nie duld nie en sal sorg dat mnr. Maasdorp en sy trawante aan die pen ry,” het Van der Bijl afgesluit.
SAL-reddingsplan: klap in gesig vir bedryf, belastingbetaler